Marathon-oefenprogram: Week 10 | rooi rose Marathon-oefenprogram: Week 10 | rooi rose
Marathon-oefenprogram: Week 10
Ons hoop jy hou nog by met ons marathonprogram. As 'n griep of verkoue jou plattrek; moenie moed verloor nie. Rus tot jy beter is en begin dan stadig. Oefen as jy siek is, is niks lekker nie en boonop baie onverstandig. Onthou, 'n griepvirus kan jou hartspier aantas en as jy dan hard oefen voor jy herstel het, kan jy selfs permanente skade aan jou hart rig. Vir meer inligting oor oefen met griep en verkoues, besoek: http://www.home.trainingpeaks.com/blog/article/the-athlete-s-survival-guide-to-the-cold-and-flu-season
Laat ons weet hoe jou oefenprogram vorder en stuur vrae en wenke aan [email protected]
Oefen op 'n leë maag as jy sukkel om gewig te verloor. As jy matige oefening gaan doen (nie jou lang hardloopsessie oor die naweek nie) kan jy jou liggaam forseer om vet te verbrand as jy na die nag se vas, oefen sonder om iets te eet. Maak seker dat jy agterna eet. Maar hou dit binne perke. Dit help nie jy balanseer die energie wat jy verbrand het met die energie wat jy agterna inneem nie.